**אלברכט השני, דוכס סקסוניה** (בגרמנית: **Albrecht II. Herzog von Sachsen-Wittenberg**‏; סביב 1250 – 25 באוגוסט 1298), היה דוכס סקסוניה בין השנים 1260–1298.

ביוגרפיה
--------

אלברכט נולד בוויטנברג, לאלברכט הראשון, דוכס סקסוניה ולהלנה מבראונשווייג-לינבורג, בתם של אוטו הראשון, דוכס בראונשווייג-לינבורג ומתילדה מברנדנבורג, דוכסית בראונשווייג-לינבורג. אלברכט תמך בבחירתו של רודולף מהבסבורג למלך גרמניה, ובשנת 1282 אף הפך לחתנו. לאחר מותו של אביו בשנת 1260, ירש אלברכט את דוכסות סקסוניה במשותף עם אחיו הבכור יוהאן הראשון, ולאחר מכן שלט במשותף עם בניו של יוהאן. בשנים 1269, 1272 ו-1282 חילקו האחים בהדרגה את הנחלות לשלושה אזורים (אחד בשם ארץ האדלן סביב אוטרנדורף, עוד סביב לאוונבורג על האלבה והשלישי סביב ויטנברג).

במהלך הבחירות הקיסריות ב-1273 אלברכט השני ייצג את החלטת האחים המשותפת. בתמורה רודולף השיא לו את בתו אגנס מהבסבורג אלברט השני. בשנת 1282 התפטר יוהאן לטובת בניו אלברכט השלישי, אריך הראשון, ויוהאן השני, ואחרי מותו כעבור שלוש שנים, שלושת האחים המשיכו עם השלטון המשותף עם אלברכט בסקסוניה.

בשנת 1288 ביקש אלברכט מהמלך רודולף את תמיכתו בבנו רודולף עם נסיכות הבוחר מסקסוניה, אשר היה נתון במחלוקת ארוכת שנים עם בית וטין. כאשר נכחדה שושלת האצולה של רוזנות ברהנה, נתן המלך רודולף את השליטה ברוזנות לבנו של אלברכט - רודולף. בשנת 1290 סיפח אלברכט את רוזנות ברהנה, ובשנת 1295 סיפח את רוזנות גומרן לסקסוניה. בשנת 1291 שכנע וצלאב השני, מלך בוהמיה את אלברכט לתמוך בבחירתו של אדולף מנסאו למלך גרמניה, ואכן ב-27 באפריל 1292 תמך אלברכט בבחירת אדולף למלך גרמניה.

בשנת 1296 חולקה דוכסות סקסוניה בין אלברכט השני לבניו של יוהאן הראשון; אלברכט קיבל את דוכסות סקסוניה-ויטנברג, ואילו בניו של יוהאן קיבלו את דוכסות סקסוניה-לאוונבורג.

ב-25 באוגוסט 1298 מת אלברכט, ובנו רודולף הראשון, דוכס סקסוניה-ויטנברג ירש את נחלותיו ותאריו.

משפחתו
------

בשנת 1282 התחתן אלברכט עם אגנס מהבסבורג, בתו של רודולף הראשון, מלך גרמניה וגרטרוד מהוהנבורג, ממנה נולדו לו 6 ילדים:

* רודולף הראשון, דוכס סקסוניה-ויטנברג (1284–1356)
* אוטו מסקסוניה (?-1349)
* אלברכט השני מסקסוניה (?-1342), הנסיך-בישוף של פסאו
* ונצל מסקסוניה (?-1327)
* אליזבת מסקסוניה (?-1341), התחתנה עם אוביצו השלישי ד'אסטה, מרקיז פרארה
* אנה מסקסוניה (?-1327), התחתנה עם המרקיז פרידריך הצולע, ולאחריו התחתנה עם היינריך השני, דוכס מקלנבורג

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| אלברכט הראשון, מרקיז ברנדנבורג |   | קתרינה מהנברג |   | קנוט החמישי, מלך דנמרק |   | לא ידועה |   | וילהלם, הלורד של לינבורג |   | הלנה מדנמרק |   | אלברכט השני, מרקיז ברנדנבורג |   | מתילדה מגרוייטש |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | ברנהרד השלישי, דוכס סקסוניה |   |   |   |   |   | בריגיטה מדנמרק |   |   |   |   |   | אוטו הראשון, דוכס בראונשווייג-לינבורג |   |   |   |   |   | מתילדה מברנדנבורג, דוכסית בראונשווייג-לינבורג |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | אלברכט הראשון, דוכס סקסוניה |   |   |   |   |   |   |   |   |   |   |   |   |   | הלנה מבראונשווייג-לינבורג |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **אלברכט השני, דוכס סקסוניה** |
|

קישורים חיצוניים
----------------

ויקישיתוף מדיה וקבצים בנושא **אלברכט השני, דוכס סקסוניה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 136183905
* VIAF: 100592215
* WorldCat (עם VIAF): 100592215

 |